Greek Legal Document

Category: 339

Content:
35. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. 20386/7/67 της 6/24 Οκτ. 1967 (ΦΕΚ Α΄ 640) Περί διαρθρώσεως των τακτικών θέσεων υπαλλήλων του Μετοχικού Ταμείου Βασιλικού Ναυτικού. Έχοντες υπ΄ όψιν: α)Τα άρθρ. 20 και 21 του από 23/24 Δεκ. 1965 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου. β)Την σχετικήν έγκρισιν του Υπουργού των Οικονομικών. γ)Την υπ΄ αριθ. 455/28.6.67 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-Αι υπό του από 24.11/19.12.1953 Β.Δ/τος (348α) προβλεπόμεναι τακτικαί θέσεις των υπαλλήλων του Μετοχικού Ταμείου Βασ. Ναυτικού διαρθρούνται ως εξής: Β΄ Κατηγορία Κλάδος Β1 Διοικητικός Λογιστικός 5 θέσεις επί βαθμώ 4ω. 4 θέσεις επί βαθμώ 5ω. 16 θέσεις επί βαθμώ 11ω-6ω. Άρθρ.2.-Ειδικόν τυπικόν προσόν διορισμού εις τον εισαγωγικόν βαθμόν (11ον) του ως άνω Β1 Κλάδου ορίζεται απολυτήριον τέως οκταταξίου ή εξαταξίου Νυκτερινού Δημοσίου Γυμνασίου ή Δημοσίας Εμπορικής Σχολής Μέσης Εκπαιδεύσεως. Άρθρ.3.-Οι κατά την δημοσίευσιν της παρούσης υπηρετούντες τακτικοί υπάλληλοι του Μ.Τ.Β.Ν., ανήκουν εφεξής εις τον Β1 Κλάδον της Β΄ Κατηγορίας, έχοντες δε βαθμόν εκ των εν άρθρ. 20 παρ. 2α του από 23/31.12.55 Β.Δ/τος οριζομένων, λαμβάνουν τον βαθμόν τον εν τη διατάξει οριζόμενον αντίστοιχον βαθμόν. (Αντί για τη σελ. 632,01(γ) Σελ. 632,01(δ) Τεύχος 1379 Σελ. 59 Μετοχικό Ταμείο Π.Ν. 37.Θ.α.34-35